**Taitaja2015-kilpailun hiusmuotoilu-kilpailusarjan tuomaristossa menestyneet Taitajat**

Hiusalan tuomareina toimii tänä vuonna neljä vuosien varrella Taitaja-kilpailuissa menestynyttä kilpailijaa: Siiri Härmä, Aki-Matti Kallio, Teea Sinervo ja Joona Jaakkola.

Siiri Härmä kilpaili hiusmuotoilu-sarjassa ensimmäisen kerran vuonna 2013 sijoittuen neljänneksi. Vuonna 2014 Siiri voitti Taitaja-kilpailut ja lisäksi hänet valittiin Taitajien Taitajaksi 2014. <http://skillsfinland.fi/fi/taitaja-sm-julkinen/taitajien-taitaja>

Aki-Matti Kallio sai Taitaja-kilpailuista pronssia vuonna 2010.

Teea Sinervo oli finalistina vuonna 2005.

Joona Jaakkola sai hopeaa vuonna 2013 ja lisäksi hän on MM-edustaja tänä vuonna.

Tuomaristossa on myös Goldwellin koulutuspäällikkö Tommi Ruskomäki sekä hiusalan opettajat Satu Kaurala ja Margit Pirjamo. Päätuomarina toimii hiusalan opettaja Heli Räglund.

Hiusmuotoilu on visuaalisesti näyttävä laji ja tänä vuonna on panostettu siihen, että yleisö pystyy seuraamaan kisoja vaihe vaiheelta aikaisempia vuosia paremmin. Tänään on vuorossa miesten mallin mukainen permanentti, leikkaus ja viimeistely. Iltapäivällä saapuu hiusmallit naisten väriin ja leikkaukseen. Ensimmäisen päivän kilpailutyönä oli värjäys ja kampaus mallipäälle. Upeat luomukset on nähtävissä kilpailualueella.